Diari Oficial de la Generalitat Valenciana


Sumari del DOGV 4904, del 16-12-2004 (2004/12670)

Informació pública del conveni de col·laboració Ajuntament-Institut Valencià d'Habitatge, SA, per a la reclassificació d'un nou sector de sòl urbanitzable residencial per a construcció de VPO, així com de la suspensió de l'atorgament de llicències d'edificació i parcel·lació en l'àmbit de l'objecte del conveni.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4904

Data del DOGV
:   16-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12093


Organisme emissor
:   Ajuntament d'Asp

Tipus de document
:   Anunci

Informació pública del conveni de col·laboració Ajuntament-Institut Valencià d'Habitatge, SA, per a la reclassificació d'un nou sector de sòl urbanitzable residencial per a construcció de VPO, així com de la suspensió de l'atorgament de llicències d'edificació i parcel·lació en l'àmbit de l'objecte del conveni. [2004/F12781]
  
L'ajuntament, en la sessió plenària del dia 25 de novembre de 2004, va adoptar el següent acord:
  
«Primer. Aprovar el text del conveni de col·laboració entre l'Institut Valencià d'Habitatge, SA, i este ajuntament per a la reclassificació d'un nou sector de sòl urbanitzable residencial (en sòl actualment classificat pel PGOU com a sòl no urbanitzable comú confrontant al sòl urbà del barri de la Coca), així com la seua posterior gestió i execució, a fi de possibilitar la construcció d'habitatges de protecció oficial, bé per mitjà de promoció directa pel citat organisme o bé per mitjà de la venda dels solars resultants per mitjà de concurs públic i a preu taxat. El contingut del citat conveni de col·laboració que se subscriurà és el que s'adjunta a la present proposta.
  
Segon. Facultar l'alcalde, com a president d'esta corporació i en representació d'este municipi, de conformitat amb el que establix l'article 21 de la Llei 7/1985, de 2 d'abril, per a la firma del mencionat conveni de col·laboració, així com per a la firma de tots els documents públics que siguen necessaris en la seua execució.
  
Tercer. Posar de manifest que en relació a tot el que s'exposa en el conveni de col·laboració citat es tindrà com a administració actuant la Conselleria de Territori i Habitatge (a través de l'IVVSA, empresa pública dependent d'esta), en virtut del que disposa l'article 42 de la Llei Reguladora de l'Activitat Urbanística, Llei 6/1994.
  
Quart. Suspendre l'atorgament de llicències d'edificació (incloent la nova planta, l'ampliació i la rehabilitació) i de parcel·lació (no les de demolició) en l'àrea a què es referix el conveni de col·laboració esmentat en els punts anteriors i que es grafia en el plànol que acompanya el text del conveni aprovat. La dita àrea és coincident amb el nou sector de sòl urbanitzable residencial previst pel document de concert previ del nou Pla General d'Aspe (actualment en tràmit) denominat Suzra-8. El dit àmbit té una superfície de 139.790 metres quadrats i delimita al nord amb el camí de la Coca (sector 7 de sòl urbanitzable industrial del vigent PGOU); al sud, amb el sector 1 (PRI) del vigent Pla General d'Ordenació Urbana i l'ermita de la Santa Creu; a l'est, amb el sòl no urbanitzable comú; i a l'oest, amb l'avinguda de Joan Carles I.
  
La dita suspensió d'atorgament de llicències s'efectua a fi de facilitar l'estudi i elaboració dels diferents instruments d'ordenació urbanística previstos en el conveni de col·laboració anteriorment citat, en els termes previstos en l'article 152 del Reglament de Planejament de la Comunitat Valenciana.
  
Cinqué. La suspensió a què es referix el present acord s'extingirà en tot cas en el termini d'un any. Si s'haguera produït dins d'este termini la convocatòria de la informació pública del nou pla parcial de millora reclassificatori de sòl (objecte del conveni de col·laboració), la suspensió es mantindrà per a les àrees les noves determinacions de planejament de les quals suposen modificació de l'ordenació urbanística, i els seus efectes s'extingiran definitivament transcorreguts dos anys des de l'adopció del present acord. Si la convocatòria d'informació pública es produïx una vegada transcorregut el termini de l'any, la suspensió derivada d'esta convocatòria d'informació pública tindrà també la duració màxima d'un any. En qualsevol cas la suspensió s'extingix amb l'aprovació definitiva del nou pla parcial. El present acord de suspensió de l'atorgament de llicències podrà alçar-se per mitjà de nou acord plenari per a aquells supòsits en què desaparega la causa de la suspensió, una vegada en tràmit el nou pla parcial.
  
Sisé. La suspensió a què es referix el present acord implicarà també la d'acords aprovatoris de nous programes en la zona afectada excepte alçament puntual de la dita suspensió per a àmbits concrets per mitjà d'acord plenari específic.»